कोई भी धर्म किसी के भी प्रति किसी भी कोटि की हिंसा के लिए उकसाए यह निंदनीय ही है, अभिनंदनीय कदापि नहीं। समाज धर्मों की आस्लियत से वाकिफ़ हो इसके लिए ज़रूरी है उसको नए ढंग से शिक्षित किए जाने की। यह क्या है कि हम पहले ईसा को सूली पर चढ़ा के पछताते हैं रोते-पीटते हैं फिर आँसू सूखते ही उसी पर गेलीलियो को चढ़ा कर ताली पीट-पीट कर खुश होते हैं। फिर अचानक होश आता है तो रोना-पीटना शुरू कर देते हैं। अतः हमारे धर्मवान होने से ज्यादा ज़रूरी है ज्ञानवान होना। इससे आस्थाएँ हमें इस हद तक विवेक शून्य नहीं कर पाएँगी कि हम इन्हीं धर्मों के प्रति संवेदन शून्य हो जाएँ ।